Keskkonnaamet	
info@keskkonnaamet.ee 	
 	26.02.2024 nr 3-2/3218 - 4	

	

	
	
Mäepealse tn 9 ja 2a kinnistute ning lähiala detailplaneering		

	
	
Mäepealse tn 9 ja 2a kinnistute ning lähiala detailplaneering (edaspidi detailplaneering) algatati Tallinna Linnavalitsuse 19.03.2008 korraldusega nr 472-k ja võeti vastu Tallinna Linnavalitsuse 30.06.2017 korraldusega nr 1076-k. Detailplaneering võeti vastu eesmärgil moodustada Mäepealse tn 9 kinnistust kaks elamumaa, üks ühiskondlike ehitiste maa, üks üldkasutatava maa, üks tootmismaa ja üks transpordimaa sihtotstarbega krunt ning määrata kruntidele ehitusõigus kolme kuni 8-korruselise korterelamu, ühe kuni 2-korruselise korterelamu, ühe kuni 2-korruselise lasteaiahoone ja alajaama ehitamiseks ning pargiala rajamiseks. Mäepealse tn 2a kinnistu sihtotstarve muudetakse transpordimaaks ja määratakse ehitusõigus parkla rajamiseks kavandatavate korterelamute teenindamiseks. Lisaks anti detailplaneeringus ala heakorrastuse, haljastuse, juurdepääsude, parkimise ja tehnovõrkudega varustamise lahendus.
Keskkonnaamet  on  detailplaneeringu  kooskõlastanud  märkusega  14.09.2015  kiri  nr  HJR 6-5/15/18476-2. Keskkonnaamet märkis, et Eesti Looduse Infosüsteemi kohaselt asub Mäepealse tn 9 kinnistu III kategooria kaitsealuste liikide tähnikvesiliku (Triturus vulgaris) inventeeritud elupaigal (keskkonnaregistri kood KLO9115079) ja rohukonna (Rana temporaria) inventeeritud elupaigal (keskkonnaregistri kood KLO9115080). Keskkonnaamet palus esitada vastavasisuline teave detailplaneeringu materjalides. Lisaks, kuna kavandatud tööd eelnimetatud elupaikades peavad olemas kooskõlas looduskaitseseaduse § 55 lõikega 6 pidas keskkonnaamet vajalikuks lisada detailplaneeringusse nõude, et ehitustöödega ei või mõjutada piirkonna veerežiimi selliselt, et see mõjutaks planeeringualast lõuna suunda jääva tiigi, Iisaku soone ja lähiümbruse kraavide ning ojade looduslikku veetaset.  Keskkonnaamet märkis, et kui detailplaneeringu lahendust korrigeeritakse eelpoolnimetatud märkuste põhjal, loetakse detailplaneering kooskõlastatuks.
Detailplaneeringus on Keskkonnaameti märkustega arvestatud.
Detailplaneering esitati Regionaal- ja Põllumajandusministeeriumile järelevalveks 28.12.2023. Järelevalve teostamisel teavitas Regionaal- ja Põllumajandusministeerium, et on vajalik korrata detailplaneeringu kooskõlastamist Keskkonnaametiga.
Lähtuvalt eeltoodust esitame teile kooskõlastamiseks Mäepealse tn 9 ja 2a kinnistute ning lähiala detailplaneeringu.
Detailplaneeringu materjalid on saadaval Tallinna planeeringute registris: https://tpr.tallinn.ee/DetailPlanning/Details/DP028150#tab35 

Lugupidamisega	

	
	
(allkirjastatud digitaalselt)	
Kristi Grišakov	
detailplaneeringute teenistuse juht

	
Lisa:	seletuskiri, põhijoonis	

Koopia:	Osaühing SIRKEL & MALL; piret.pallase@sma.ee 	

Tiina Vest
6404266 tiina.vest@tallinnlv.ee